62023CO0763_INF
Domstolens kendelse (Niende Afdeling) af 25. juni 2024 –Dragoram Tour
(Sag C-763/23)
»Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – skatter og afgifter – merværdiafgift (moms) – direktiv 2006/112/EF – artikel 306-308 – særordning for rejsebureauer – anvendelsesområde – transaktioner udført af et rejsebureau bestående af videresalg af flybilletter, der er erhvervet hos en afgiftspligtig tredjemand, og til en pris, der inkluderer en tillægspris – tillægsydelser foreligger ikke«
1.
Harmonisering af skattelovgivningerne – det fælles merværdiafgiftssystem – særordning for rejsebureauer – anvendelsesområde – rejsebureauers videresalg af flybilletter, der er erhvervet hos en afgiftspligtig tredjemand, og til en pris, der inkluderer en tillægspris – omfattet – leveringer af varer eller ydelser, der eventuelt ledsager denne tilrådighedsstillelse – ingen betydning
(Rådets direktiv 2006/112, art. 306-310)
(jf. præmis 29-34 og konkl. 1)
2.
Harmonisering af skattelovgivningerne – det fælles merværdiafgiftssystem – særordning for rejsebureauer – undtagelse fra denne ordnings anvendelse, som giver rejsebureauer mulighed for at vælge at anvende den almindelige momsordning i forbindelse med international personbefordring – ikke tilladt
(Rådets direktiv 2006/112, art. 306, stk. 1, og art. 308)
(jf. præmis 43 og konkl. 2)
Konklusion
1)
Artikel 306 i Rådets direktiv 2006/112/EF af 28. november 2006 om det fælles merværdiafgiftssystem
skal fortolkes således, at
en afgiftspligtig persons ydelser, som består i at købe flybilletter fra andre afgiftspligtige og videresælge disse til fysiske personer til en pris, der inkluderer en provision, er omfattet af særordningen for merværdiafgift (moms), der finder anvendelse på rejsebureauer, selv om denne ydelse ikke er ledsaget af andre tillægsydelser end informations- og rådgivningstjenester.
2)
Artikel 306, stk. 1, og artikel 308 i direktiv 2006/112
skal fortolkes således, at
disse bestemmelser er til hinder for en national lovgivning, som indfører en undtagelse fra anvendelsen af særordningen for merværdiafgift (moms), som finder anvendelse på rejsebureauer, ved at give disse rejsebureauer en mulighed for at vælge at anvende den almindelige momsordning i forbindelse med international personbefordring.